Anrich die streepbal-meesterAnrich Nortjé het oudergewoonte die spoedkrane oopgedraai. (Foto: Twitter via Pretoria Capitals.) Hoe probeer jy om vyf lopies van die laaste boulbeurt van ŉ T20-wedstryd te verdedig? Jy gooi die bal vir Anrich Nortjé. Die Suid-Afrikaanse blits het so amper ŉ haas uit die hoed vir die Delhi Capitals teen die Mumbai Indians gelewer toe hy met ŉ streepbal-meesterles vorendag gekom het. Nortjé het vyf toonkraak-aflewerings op ŉ streep afgestuur, maar Tim David het die wenlopies van die finale bal van die wedstryd geslaan toe Nortjé eerder op ŉ lengte-aflewering besluit het. O ja, net so tussen ons: Daardie streepbal-aflewerings was elkeen deksels vinnig en die kolwers moes hul storie ken om lopies aan te teken. Harsha Bhogle, die bekende Indiese kommentator, was vol lof vir Nortjé se boulwerk. “Streepbal ná streepbal. Dit was pleinweg fantasties,” het hy getwiet. That from Anrich Nortje was some of the best death bowling you will see. Yorker after yorker at high pace. Fantastic. — Harsha Bhogle (@bhogleharsha) April 11, 2023 Die Suid-Afrikaner het al vantevore amok in die Indiese Premierliga gemaak. In 2020 het hy Jos Buttler met ŉ aflewering van 156,22 km/h gebombardeer. Dan was hy ook die Proteas se beste speler op hul rampspoedige toer na Australië. Hoewel hy nie sakke vol paaltjies geneem het nie, het sy veggees en leeuemoed die Aussies beïndruk. David Warner het selfs gesê dat een van Nortjé se salvo’s die vinnigste boulwerk was wat hy nóg in sy toetsloopbaan trotseer het. Delhi Capitals 172/10 in 19,4 boulbeurte: Axar Patel 54, David Warner 51 en Piyush Chawla 3/22. Mumbai Indians 173/4 in 20 boulbeurte: Rohit Sharma 65, Tilak Varma 41 en Mukesh Kumar 2/30. Anas bowled his heart out in the final over as we witnessed a thriller at #QilaKotla ????#YehHaiNayiDilli #IPL2023 #DCvMI pic.twitter.com/xngLWirpA1 — Delhi Capitals (@DelhiCapitals) April 12, 2023